มีประจำเดือนล่าสุดวันที่ 20กค. หมดวันที่ 24กค มีเพศสัมพันธ์แบบสอดใส่แต่หลั่งนอกวันที่27 และทานยาคุมฉุกเฉินแบบ1เม็ดวันที่27 เลือดออกคล้ายประจำเดือนวันที3 เป็นประมาณ2-3วัน จากนั้น มีเพศสัมพันธ์แบบสอดใส่หลั่งนอกอีกวันที่ 15 ทานยาแบบ2เม็ดพร้อมกันในวันที่15ตอนดึก และมีเพศสัมพันธ์แบบไม่สอดใส่ซ้ำอีกในวันที่16 ช่วงสายๆ ตอนนี้ทานยาคุมกำเนิดครบ14วันแล้ว ประจำเดือนยังไม่มาเลยค่ะ จะตั้งครรภ์ไหมคะ ควรทำยังไงดี
สวัสดีค่ะ หากประจำเดือนมาวันที่ 20 ก.ค. แล้วได้มีเพศสัมพันธ์ในวันที่ 27 ก.คเท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับเลือดที่ออกในวันที่ 3 ส.ค. น่าจะเป็นเลือดที่เกิดจากผลของยาคุมฉุกเฉินได ไม่ใช่ประจำเดือน เพราะประจำเดือนเพิ่งมาไปไม่นานนี้ค่ะและหากได้มีเพศสัมพันธ์อีกครั้งในวันที่ 15 ส.ค. และได้ทานยาคุมฉุกเฉินไปอีก ยาก็จะช่วยป้องกันการตั้งครรภ์ได้ประมาณหนึ่งเช่นกันค่ะ ส่วนการมีเพศสัมพันธ์อีกครั้งในวันที่ 16 ส.ค. ช่วงสาย หากยังไม่เกิน 12 ชั่วโมงหลังจากที่ได้ทานยาไป ยาก็จะยังช่วยป้องกันการตั้งครรภ์ได้อยู่ค่ะหากผ่านมา 14 วันหลังจากที่มีเพศสัมพันธ์ไปแล้ว แนะนำควรลองตรวจหาการตั้งครรภ์ดูค่ะ หากตรวจไม่พบ ก็ให้รอประจำเดือนต่อไป การที่ประจำเดือนมาช้า ก็จะเกิดจากผลของยาคุมฉุกเฉินได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ